14/07/2015 | Administración LocalMunicipal
Coristanco
Aprobación da periodicidade das sesións plenarias e delegación de competencias na Xunta de Goberno Local

O pleno do Concello de Coristanco, na sesión celebrada o 25 de xuño de 2015, adotou o seguinte acordo: Periodicidade das sesións plenarias e delegación de competencias na Xunta de Goberno Local Como consecuencia da constitución da nova Corporación xurdida tralas eleccións locais do 25 de maio, de conformidade co previsto nos artigos 38 a. e 78.1 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Corporacións locais, o Concello Pleno ten que resolver sobre a periodicidade das súas sesións, segundo establece o artigo 46.2. a) da Lei 7/1985, do 2 de abril, Reguladora das bases de réxime local. Considerando o disposto no artigo 23 do Regulamento Orgánico do concello, que pon de manifesto que “o pleno celebrará sesión ordinaria o primeiro mércores de cada mes, a excepción dos meses de xullo, agosto e decembro, que non haberá plenos ordinarios. O Pleno sinalará igualmente os días e horas en que terán lugar as devanditas sesións, que poderán ser cambiados en calquera momento posterior, polo devandito órgano.” De conformidade coa normativa exposta, esta Alcaldía somete á consideración do Concello-Pleno a seguinte, Proposta: Primeiro.- O Pleno do Concello de Coristanco, órgano de máxima representación política dos cidadáns no goberno municipal, previa convocatoria efectuada ó efecto por esta alcaldía, realizará sesións ordinarias no denominado “Salón de Plenos” os derradeiros mércores non festivos de cada mes, agás en agosto e en decembro, ás 20:00 horas en primeira convocatoria e dous días despois á mesma hora en segunda. Cando o mércores fixado sexa festivo, a sesión terá lugar o día hábil inmediato anterior á mesma hora. Segundo: Delegar na Xunta de Goberno Local competencias seguintes: 1.- O exercicio de accións xudiciais e administrativas e a defensa da corporación en materias de competencia plenaria.2.- A declaración de lesividade dos actos do concello.3.- A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do Orzamento, salvo as de tesouraría, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior, todo iso de conformidade co disposto na Lei reguladora das facendas locais.4.- A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos.5.- As compentecias en materia de contratación previstas no apartado 2 da Disposición Adicional segunda da Ley 3/2011, do 14 de novembro, polo que se aproba o Texto refundido da lei de contratos do sector público (TRLCSP). 6.- As competencias previstas na punto 2 parágrafo segundo da Disposición Adicional segunda da Ley 3/2011, do 14 de novembro, polo que se aproba o Texto refundido da lei de contratos do sector público (TRLCSP) relativas a adxudicación de concesións e adquisición de bens inmobles, así como a enaxenación do patrimonio. Terceiro.- Comunicar o presente ós diferentes servizos municipais e aos presidentes das comisións do informativas que se constitúan. Cuarto.- Publicar este acordo no Boletín Oficial da Provincia de A Coruña.” Coristanco, 26 de xuño de 2015. O alcalde, Amancio Lavandeira Suárez.